**Numeralul**

**Numeralul**este partea de vorbire flexibilă care exprimă determinarea numerică a obiectelor, persoanelor, fenomenelor etc. Acesta poate denumi fie ordinea acestora, fie cantitatea (exprimată numeric), în funcție de clasa de numerale căreia îi aparține. De cele mai multe ori, numeralul determină un substantiv, iar poziția acestuia este înaintea substantivului determinat.

**Tipuri de numeral**

1. **Clasificarea numeralelor după sens:**
2. **Numeral cardinal**

Acesta exprimă fie un număr abstract, fie numărul elementelor menționate într-o propoziție sau frază. Numeralele cardinale pot fi:

* Numerale cardinale propriu-zise: *doi, trei, cinci, nouă* etc.

1. Numerale colective: *amândoi, tustrei* etc.

Aceste numerale se utilizează pentru a exprima ideea de însoțire, de grupare a elementelor.

1. Numerale multiplicative: *înzecit, triplu, dublu* etc.

Numeralele multiplicative se utilizează pentru a exprima creșterea cantității unui obiect sau a unei acțiuni în mod proporțional și precis.

1. Numerale distributive: *câte doi, câte patru* etc.

Aceste numerale exprimă gruparea și repartizarea numerică a elementelor menționate în cadrul unei propoziții sau fraze.

1. Numerale fracționare: *treime, sfert, jumătate* etc.
2. Numerale adverbiale: *de trei ori, de șapte ori* etc.

Numeralele adverbiale arată de câte ori o anumită trăsătură (exprimată printr-un adjectiv sau adverb) este superioară (sau inferioară) unei alte caracteristici.

1. **Numeral ordinal**

Acesta exprimă ordinea numerică a obiectelor în cadrul unei înșiruiri.

Ex. *primul, al doilea, al treilea*

1. **Clasificarea numeralelor după structură(forma)**
2. **Numerale simple**: *doi, patru, zece*
3. **Numerale compuse**: *cincizeci, șaisprezece, douăzeci și unu*

**Valoarea substantivală, adjectivală și adverbială a numeralului**

1. **Valoarea substantivală**

Spunem despre numeral că are valoare substantivală atunci când este utilizat de unul singur într-un anumit context. Astfel, numeralul cu valoare substantivală nu arată nici numărul elementelor denumite printr-un substantiv, nici ordinea acestora.

Numeralele începând cu „douăzeci” vor avea valoare substantivală chiar și în cazul în care vor fi urmate de un substantiv, când acel substantivul este legat de numeral prin prepoziția „de”, având funcția sintactică de atribut prepozițional.

Exemplu: Copiii au cumpărat *treizeci și patru* de mărțisoare.

Exemple de numerale cu valoare substantivală:

* Numeralele simple (și compuse) cardinale: *Cei patru* au vorbit ultimii.
* Numeralele ordinale: *Al treilea* a ieșit din casă.
* Numeralele cardinale colective: *Amândoi* au întârziat la cursuri.
* Numeralele multiplicative: *Jumătatea*câștigului a fost a ei.
* Numeralele distributive: *Câte cinci* au plecat în excursie.

1. **Valoarea adjectivală**

Un numeral cardinal (de la „unu” la „nouăsprezece”) sau ordinal are valoare adjectivală când se află lângă un substantiv. Exemple de numerale cu valoare adjectivală:

* Numeralele cardinale (simple sau compuse): Au sosit la școală *șaisprezece* elevi.
* Numeralele ordinale: Mi-a plăcut cel mai mult *a treia* melodie.
* Numeralele cardinale colective: *Tustrei* frații fetei aveau părul blond.
* Numeralele multiplicative: Munca *dublată* va da rezultate mai bune.
* Numeralele distributive: Am cumpărat câte trei cărți pentru fiecare copil.

**Funcțiile sintactice ale numeralului**

Numeralele pot avea următoarele funcții sintactice:

* Subiect – *Șase* au ajuns la timp.
* Complement direct – L-am observat *pe primul*.
* Complement indirect – Am scris *despre cel de-al treilea*.
* Complement circumstanțial de mod – A plătit *înzecit*pentru fapta comisă.
* Complement circumstanțial de loc – Am parcat mașina *în spatele celei de-a doua*.
* Complement circumstanțial de scop – Urmează două teste, iar pentru *amândouă* am omis să învăț.
* Nume predicativ – Andreea este *a patra*.
* Atribut – Femeia avea *patru*fete.